Seefûgels
De seefûgels of miuwfûgels (Laridae) binne in famylje fan fûgels út it skift fan de wilstereftigen. Sûnt 2007 wurde ek de stirnzen en de skimkers ta dizze famylje rekkene, dy' t foarhinne as aparte famyljes sjoen waarden. De skraitsen en de alken binne aparte famyljes. 
De term seefûgels kin ferskate betsjuttings hawwe. It kin synonym wêze mei miuwfûgels, mar it kin ek oare fûgelfamyljes omfetsje, sa as de pilekanen, mokeftigen, ielguozzen, ginten en oare.

Klassifikaajse
De famylje fan de miuwfûgels kin ferdield wurde yn 4 subgroepen of ûnderfamyljes:

 Famylje: Laridae (miuwfûgels)
 Ûnderfamylje of subgroep: Anoinae (noddys), 1-3 skaaien, 6 soarten
 Ûnderfamylje: Rynchopinae (skimkers), 1 skaai, 3 soarten
 Ûnderfamylje: Larinae (miuwen), 10 skaaien, 52 soarten
 Ûnderfamylje: Sterninae (stirnzen), 10 skaaien, 41 soarten.

Inkelde miuwesoarten dy't yn of by Fryslân bekend binne:
 winterkob (Rissa tridactyla)
 kob (Chroicocephalus ridibundus)
 lytse miuw (Hydrocoloeus minutus)
 ûnwaarsfûgel (Larus canus)
 grutte sjouwerman (Larus marinus)
 grutte iismiuw (Larus hyperboreus)
 lytse iismiuw (Larus glaucoides)
 sulvermiuw (Larus argentatus)
 lytse sjouwerman (Larus fuscus)

Inkelde stirnzesoarten dy't yn of by Fryslân bekend binne:
 klikstirns (Thalasseus sandvicensis)
 lytse stirns (Sternula albifrons)
 wytstirns (Sterna hirundo)
 blaustirns (Chlidonias niger)

Sjoch ek 

Fûgelfamylje
Wilstereftige